section_heading: 2. Romanze
paragraph_text: Drugi stavak već samim tonalitetom B-dura i izrazitom smirenošću predstavlja kontrast nemirnome prvome stavku. Stavak je skladan kao mali rondo, što je prilično neobično za srednje stavke koncerta kao forme, no u Mozartovim se djelima uvijek iznova može naći. Glavnu temu jednostavnoga pijevnog oblika donosi glasovir solo. Prvi kuplet melodijski predvodi glasovir, koji akordski prate gudači: nalikuje karakteru teme refrena i završava malom kodetom. Drugi kuplet pak donosi dramatičan vrhunac i snažan je kontrast ostatku stavka: skladan je u g-molu, koji je tonički paralelan B-duru. Virtuozne glasovirske akordske rastvorbe u šesnaestinkama odgovor su snažnim akordima orkestra. Preko sporijih triola glazbeno se zbivanje brzo vraća na pjevnu temu refrena: u tom stilu Romanca završava kratkom kodom.